LO – LO TEHNOLOGIJA

„Lift on – Lift off (skr. Lo – Lo) ili je specifična tehnologija transporta za koju je znakovit vertikalni ukrcaj i iskrcaj tereta, komadnog, ujedinjenog, rasutog (sipkog), pakiranog ili nepakiranog, gotovo svih vrsta, uključujući i žive životinje, pomoću lučke i/ili brodske mehanizacije, na specijalnem univerzalne, kombinirane ili višenamjenske brodove.“

Ovo je prva tehnologija koja se počela primjenjivati u pomorskom prometu, puno prije kontejnerizacije i ostalih tehnologija suvremenog transporta. Također, LO – LO tehnologija ima najširu lepezu primjene u odnosu na sredstva za rad, postupke manipuliranja i prijevoza tereta.

Može se ustvrditi da je to tehnologija koja ima najširu primjenu u svjetskom prometnom sustavu i zbog činjenice da vertikalna manipulacija teretom nije značajka samo pomorskog nego i ostalih grana prometa. Najvažniji ciljevi LO – LO tehnologije su:

• optimalizacija učinaka prometne infrastrukture isuprastrukture svih grana prometa

• sigurna, brza i racionalna vertikalna manipulacija teretom

• kvalitativno i kvantitativno optimiziranje prometne usluge

• maksimiziranje učinaka rada svih subjekata u sustavu LO – LO tehnologije.

Najvažnija sredstva za rad LO – LO sustava su brodovi. LO – LO brodovi su konstruirani za prekrcaj, smještaj i prijevoz svih vrsta, oblika i veličina tereta, uključujući i životinje, po sustavu „digni – spusti“ i to pomoću brodske i/ili obalne mehanizacije.

Mogu se kvalificirati u sljedeće skupine:

• klasični trgovački brodovi različitih tipova

• kontejnerski brodovi svih tipova

• SEABEE i BACAT brodovi svih tipova

• bulk – carrier brodovi svih tipova.

Osim brodova, u sustavu LO – LO tehnologije pomorskog prometa važna su i sredstva za rad kojima se obavljaju manipulacijske operacije teretom. Ovisno o vrsti i tipu broda i vrsti tereta, rabe se različita sredstva rada od kojih su najvažnije dvije skupine: brodska i obalna (lučka) mehanizacija